ਕਾਵਿਨ ਭਾਰਤੀ ਮਿੱਤਲ

ਕਾਵਿਨ ਭਾਰਤੀ ਮਿੱਤਲ ਇੱਕ ਇੰਟਰਨੈੱਟ ਉਦਯੋਗਪਤੀ ਅਤੇ ਦੁਨੀਆ ਦੇ ਛੇਵੇਂ ਸਭ ਤੋਂ ਵੱਡੇ ਮੋਬਾਈਲ ਮੈਸੇਜਿੰਗ ਐਪਲੀਕੇਸ਼ਨ ਹਾਈਕ ਮੈਸੇਂਜਰ ਦਾ ਬਾਨੀ ਅਤੇ ਸੀ ਈ ਓ ਹੈ। ਕਾਵਿਨ, ਭਾਰਤੀ ਏਅਰਟੈੱਲ ਦੇ ਬਾਨੀ ਅਤੇ ਚੇਅਰਮੈਨ ਸੁਨੀਲ ਮਿੱਤਲ ਦਾ ਪੁੱਤਰ ਹੈ।

ਮੁੱਢਲਾ ਜੀਵਨ ਅਤੇ ਕੈਰੀਅਰ
ਕਾਵਿਨ, ਭਾਰਤੀ ਏਅਰਟੈੱਲ ਦੇ ਬਾਨੀ ਅਤੇ ਚੇਅਰਮੈਨ ਸੁਨੀਲ ਮਿੱਤਲ ਅਤੇ ਨੈਨਾ ਮਿੱਤਲ ਦਾ ਪੁੱਤਰ ਹੈ। ਉਸਦਾ ਇੱਕ ਜੁੜਵਾ ਭਰਾ ਸ਼ਾਰਵਿਨ ਅਤੇ ਇੱਕ ਭੈਣ ਈਸ਼ਾ ਹੈ। ਕਾਵਿਨ ਨੇ ਇੰਪੀਰੀਅਲ ਕਾਲਜ ਲੰਡਨ ਤੋਂ ਇਲੈਕਟ੍ਰੀਕਲ ਅਤੇ ਇਲੈਕਟ੍ਰੋਨਿਕਸ ਇੰਜੀਨੀਅਰਿੰਗ ਅਤੇ ਮੈਨੇਜਮੈਂਟ ਵਿੱਚ ਮਾਸਟਰ ਡਿਗਰੀ ਦਾ ਅਧਿਐਨ ਕੀਤਾ ਹੈ। ਕਾਵਿਨ ਜੈਨ ਬੁੱਧ ਧਰਮ ਦਾ ਅਨੁਯਾਈ ਹੈ।

ਲੰਡਨ ਵਿੱਚ ਪੜ੍ਹਦੇ ਸਮੇਂ ਉਹ ਮੈਕਲੇਰਨ ਰੇਸਿੰਗ, ਗੂਗਲ ਅਤੇ ਗੋਲਡਮੈਨ ਸਾਕਸ ਵਿੱਚ ਕੰਮ ਕਰਦਾ ਸੀ। ਜਦੋਂ ਉਹ 2008 ਵਿੱਚ ਕਾਲਜ ਵਿੱਚ ਆਪਣੇ ਆਖਰੀ ਸਾਲ ਵਿੱਚ ਸੀ, ਉਸ ਨੇ ਐਪਸਪਾਰਕ ਨਾਂ ਦੀ ਇੱਕ ਐਪ ਕੰਪਨੀ ਦੀ ਸਥਾਪਨਾ ਕੀਤੀ। ਉਸਨੇ ਮੂਵੀਟਿਕਟਜ਼.ਕਾਮ ਦੇ ਸਹਿਯੋਗ ਨਾਲ ਆਈ.ਓ.ਐੱਸ ਲਈ ਇੱਕ ਮੂਵੀਜ਼ਨਾਓ ਨਾਮਕ ਮੂਵੀ ਟਿਕਟਿੰਗ ਐਪਲੀਕੇਸ਼ਨ ਦੀ ਸਥਾਪਨਾ ਕੀਤੀ।

ਉਸਨੇ 12 ਦਸੰਬਰ 2012 ਨੂੰ ਹਾਈਕ ਮੈਸੇਂਜਰ ਦੀ ਸਥਾਪਨਾ ਕੀਤੀ। ਹਾਈਕ ਨੂੰ ਭਾਰਤੀ ਸਾਫਟਬੈਂਕ ਤੋਂ 21 ਮਿਲਿਅਨ ਡਾਲਰਾਂ ਅਤੇ ਟਾਈਗਰ ਗਲੋਬਲ ਤੋਂ 65 ਮਿਲੀਅਨ ਡਾਲਰ ਦਾ ਆਰੰਭਿਕ ਫੰਡਿੰਗ ਪ੍ਰਾਪਤ ਹੋਇਆ। 3 ਸਾਲਾਂ ਦੇ ਅੰਦਰ, 100 ਮਿਲੀਅਨ ਦੇ ਉਪਯੋਗਕਰਤਾਵਾਂ ਦੇ ਅੰਕੜਿਆਂ ਦੇ ਨਾਲ, ਹਾਈਕ ਉਪਭੋਗਤਾਵਾਂ ਦੇ ਮਾਮਲੇ ਵਿੱਚ ਸਭ ਤੋਂ ਵੱਡੀ ਭਾਰਤੀ ਇੰਟਰਨੈਟ ਕੰਪਨੀ ਬਣ ਗਈ। ਜੁਲਾਈ 2014 ਤੱਕ, ਇਹ ਭਾਰਤ ਦੇ ਐਪਲ ਐਪ ਸਟੋਰ ਅਤੇ ਗੂਗਲ ਪਲੇ ਸਟੋਰ 'ਤੇ ਸਭ ਤੋਂ ਵੱਧ ਡਾਉਨਲੋਡ ਕੀਤੀ ਗਈ ਐਪਲੀਕੇਸ਼ਨ ਸੀ।

ਕਾਵਿਨ ਔਟਰਪਰਿਨਿਔਰ ਮੈਗਜ਼ੀਨ ਦੀ 35 ਅੰਡਰ 35 2016 ਦੀ ਸੂਚੀ ਦਾ ਹਿੱਸਾ ਸੀ। ਕਾਵਿਨ ਨੂੰ 2017 ਲਈ ਫੋਰਬਜ਼ 30 ਅੰਡਰ 30 ਸੂਚੀ ਵਿੱਚ ਵੀ ਪ੍ਰਦਰਸ਼ਿਤ ਕੀਤਾ ਗਿਆ ਸੀ।
ਹਵਾਲੇ

ਸ਼੍ਰੇਣੀ:ਜਨਮ 1987
ਸ਼੍ਰੇਣੀ:ਜ਼ਿੰਦਾ ਲੋਕ